ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa  24. mája 2006
									K materiálu  9384/2006  
									K bodu č. 19

S T A N O V I S K O

k návrhu nariadenia vlády Slovenskej republiky o technických požiadavkách na meranie emisií oxidu uhličitého a spotreby paliva motorových vozidiel – nové znenie

I

  Návrh nariadenia vlády Slovenskej republiky  o technických požiadavkách na meranie emisií oxidu uhličitého a spotreby paliva motorových vozidiel predkladá na rokovanie vlády SR minister dopravy, pôšt a telekomunikácií SR Pavol Prokopovič. 
 
II

Návrh nariadenia vlády sa predkladá ako iniciatívny návrh Ministerstva dopravy, pôšt a telekomunikácií Slovenskej republiky mimo Plánu legislatívnych úloh vlády Slovenskej republiky. 
Predkladaným návrhom nariadenia vlády sa do právneho poriadku Slovenskej republiky preberá smernica Rady 80/1268/EHS zo 16. decembra 1980 o emisiách oxidu uhličitého a spotrebe palív motorových vozidiel v znení smernice Komisie 89/491/EHS, smernice Komisie 93/116/EHS, smernice Komisie 99/100/EHS a smernice Európskeho parlamentu a Rady 2004/3/ES.
  Legislatívna rada vlády SR prerokovala návrh nariadenia vlády Slovenskej republiky o technických požiadavkách na meranie emisií oxidu uhličitého a spotreby paliva motorových vozidiel na svojom zasadnutí dňa 16. mája 2006 a  odporučila   ho   vláde  s c h v á l i ť  s tým, že na rokovanie vlády SR bude predložené jeho nové znenie, do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu nariadenia vlády Slovenskej republiky o technických požiadavkách na meranie emisií oxidu uhličitého a spotreby paliva motorových vozidiel všetky pripomienky a odporúčania legislatívnej rady vlády (7 pripomienok). Vzhľadom na uvedené odporúčame vláde návrh nariadenia v  predloženom znení  s c h v á l i ť .

Bratislava 23. mája 2006
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy
								            Úradu vlády SR